Atakundite kĩndũ no wĩcirie nĩ mũtũngatĩri
- Details
- Published Date
- Written by Editor
- Category: Mathekania ma Githingithia
Mũthigari erĩgĩte kũrũgamĩa ngari ĩteng’erete makĩrĩa. Mũthigari akĩũrĩa ndereba nĩkĩĩ kĩratũma ũtengerĩe ngari ũgũo na ũkuĩte family yakũ?
Ndereba akĩĩra mũthigari “aca niĩ nditeng’eretie ngari.” Mũthigari akĩmũũrĩa, “Ũranjĩra ndũteng’eretie ngari na nĩ nĩĩ ndĩrathima thĩbindi, ũrenda gũtua ndiũĩ wĩra wakwa?
Ndereba akĩuga nĩĩ ndiũĩ kana nĩ ũĩ no ngwendaga gũkũĩra ndigũteng’eretie ngari.
Mũtumia wake tondũ arĩ gĩtĩ kĩa mbere akĩrũgia kanua akĩĩra mũthigari…”Nĩ egũteng’erete wabandi na ndĩrooka o ngĩmwĩraga atige ihenya inene tondũ rĩunaga gĩkwa ihatha.”
Njamba yaigua ũrĩa mũka era mũthigari ĩgĩĩkia mũka riitho ĩkĩmwĩra “shut up” “idiot”.
Mũthigari kũrora wega akĩona ona njamba ndĩohete mũcibi akĩmwĩra “Na rĩu ona tondũ ũraruma mũkaguo-rĩ , ta njĩĩra nĩkĩ kĩgirĩtie wĩyohe mũcibi ũkĩmenyaga wega kũu nĩ kuuna watho?”
Njamba ĩkĩĩra mũthigari niĩ mũcibi ndawohora wandũgamia tondũ no ngũmenyaga nĩ ũkũnjĩtia license na yuma wallet thĩ-ĩnĩ. Mũka kũigũa ũgũo akĩrũgia kanũa akĩra mũthigari “ Nĩ maheni wabandi, thabarĩ ĩyo yothe tũoka ndakũohete mũcibi.
Njamba kuĩgũa ũgũo ĩkĩgũthũkĩra mũka na kayu kanene ĩkĩmũũrĩa, “ Nĩkĩĩ kĩurũ nawe? Ũranjũũria kĩĩ mũtumia ũyũ?”
Mũthigari kũigũa ũgũo agĩthĩurũrũka mwena wa mama akĩmũũria atĩrĩ…”Ũyũ akoragwo arĩ mũkari ũguo?” Mama akĩĩra mũthigari akoragwo ahana ũgũo o rĩrĩa arĩ mũrĩu atakundite kĩndũ no wĩcirie nĩ mũtũngatĩri.” Mũthee agĩthitangĩrũo ũlevi.
kik_Latn eng_Latn eng_Latn eng_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn